b'\n_START_ARTICLE_\nJorma Virtanen\n_START_PARAGRAPH_\nJorma Virtanen (s. 11. hein\xc3\xa4kuuta 1951 Helsinki) on suomalainen j\xc3\xa4\xc3\xa4kiekkoilija. H\xc3\xa4n pelasi maalivahtina SM-sarjassa ja SM-liigassa vuosina 1970\xe2\x80\x931980 ja voitti yhden Suomen-mestaruuden. Suomen maajoukkueessa h\xc3\xa4n pelasi kaksi maaottelua._NEWLINE_Virtanen edusti p\xc3\xa4\xc3\xa4sarjaurallaan Helsingfors IFK:ta ja Lahden Reipasta. H\xc3\xa4n pelasi SM-sarjassa ja SM-liigan runkosarjassa yhteens\xc3\xa4 172 ottelua ja vaihtopenkill\xc3\xa4 istutut mukaan laskien 342 ottelua. H\xc3\xa4n sai yhden sy\xc3\xb6tt\xc3\xb6pisteen eik\xc3\xa4 lainkaan j\xc3\xa4\xc3\xa4hyj\xc3\xa4. SM-liigan pudotuspeleiss\xc3\xa4 h\xc3\xa4n pelasi kaksi ottelua ja oli kokoonpanoissa yhteens\xc3\xa4 11 ottelussa. H\xc3\xa4n voitti Suomen-mestaruuden HIFK:ssa vuonna 1974 sek\xc3\xa4 saavutti lis\xc3\xa4ksi kaksi SM-hopeaa ja kaksi SM-pronssia.'